text: Sikre parkeringspladser er vejen frem
  03 november 2013 kl. 08.49
  Sikrede parkeringspladser er vejen frem for lastvogne og varevogne i Danmark. Det konkluderer Statoil efter halvandet års erfaring med den indhegnede parkeringsplads ved Padborg.
  - Siden vi sikrede p-pladsen i maj 2012 har der ikke været ét eneste indbrud, siger Statiols kommunikationsdirektør Per Brinch til DR Syd.
  Før parkeringspladsen blev sikret oplevede man både indbrud og sågar tyveri af lastvognsanhængere. I Europa koster det mange milliarder hvert år, og der findes 35 sikrede parkeringspladser til lastvogne i Europa. Og i Danmark kommer der nu formentlig flere.
  - Sikringen har kostet os mange millioner kroner, men jeg tror at der nu vil komme tilsvarende p-pladser andre steder i Danmark. Det er der behov for siger kommunikationsdirektør Per Brinch fra Statoil, til DR Syd.
  